**Tiesību akta**

**„Latvijas Republikas Izglītības un zinātnes ministrijas un Vācijas Federatīvās Republikas Federālās Izglītības un pētniecības ministrijas nodomu deklarācija par sadarbību profesionālās izglītības un apmācības jomā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 2012.gada 10. - 11.decembra Memoranda par sadarbību profesionālajā izglītībā un apmācībā Eiropā 1.punkts, kas paredz ministru apņemšanos kā prioritāti nolūkā mazināt jauniešu bezdarbu un pāreju uz kvalitatīvu nodarbinātību izvirzīt duālo vai darbā īstenotu mācīšanos, īstenojot pilotprojektus. |
| 2. | Pašreizējā situācija un problēmas | Starp pusēm notiek aktīva sadarbība izglītības un zinātnes jomā. 1993.gada 20.aprīlī tika parakstīts Latvijas Republikas valdības un Vācijas Federatīvās Republikas valdības nolīgums par sadarbību kultūras jomā. Pamatojoties uz starpvaldību līgumu, Latvijas studentiem tiek piešķirtas stipendijas praksei Vācijas Federatīvās Republikas Bundestāgā. Katru gadu Latvijai tiek piešķirtas 3 stipendijas. Stipendija paredz lekciju apmeklēšanu Berlīnes Humbolta Universitātē vai Berlīnes Brīvajā universitātē, vai Berlīnes Tehniskajā universitātē. Katru gadu vismaz viens vai divi cilvēki no Latvijas saņem stipendiju sociālajiem darbiniekiem un audzinātājiem. Latvijas studentu un pasniedzēju vidū ir populārās Vācijas Akadēmiskā apmaiņas dienesta piedāvātās stipendijas.2012.gada 10. - 11.decembrī Berlīnē notikušās izglītības ministru konferences „Profesionālā izglītība un apmācība Eiropā – perspektīvas jaunajai paaudzei” laikā septiņi Eiropas valstu izglītības ministri (vai deleģētas personas) parakstīja Memorandu par sadarbību profesionālajā izglītībā un apmācībā Eiropā. Memorands paredz organizēt kopējus pasākumus jauniešu bezdarba samazināšanai, tajā skaitā radot jauniešiem labākas kvalificēta darba ieguves iespējas. Ekonomiskās konkurētspējas veicināšana tiek sasaistīta ar profesionālās izglītības sistēmas pievilcību, īpaši uzsverot nepieciešamību intensīvāk ieviest praktisko mācību un duālās izglītības sistēmas elementus, kā arī veidot jauna veida sadarbības mehānismus ar sociālajiem partneriem. Memoranda ietvaros paredzēta pilotprojektu veidošanas, pieredzes apmaiņas braucienu, audzēkņu un skolotāju mobilitātes uz Vāciju Eiropas Savienības izglītības programmu ietvaros, kā arī sadarbības projektu izveides veicināšana.2013.gada 5.jūnijā Latvijas Darba devēju konfederācijā notika apaļā galda diskusija, kurā tika runāts par to, kādai jābūt darba pieredzē un praksē balstītai profesionālajai izglītībai (duālajai izglītībai) Latvijā. Diskusijas ietvaros klātesošie tika iepazīstināti ar Vācijas pieredzi duālās profesionālās izglītības īstenošanā, kā arī tika pārrunātas Latvijas perspektīvas duālās izglītības pilotprojektu uzsākšanā.Notiek aktīvā sadarbība starp abu pušu zinātņu akadēmijām, Latvijas augstskolas aktīvi sadarbojas ar Vāciju Eiropas Kopienas izglītības programmas *Socrates/Erasmus* ietvaros. Ir noslēgti divpusējās sadarbības līgumi starp abu pušu augstskolām. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Nodomu deklarācijas projekts sagatavots ar mērķi stiprināt sadarbību starp Latvijas Republiku un Vācijas Federatīvo Republiku profesionālās izglītības un apmācības jomā. Nodomu deklarācijas projekts paredz veicināt profesionālo izglītību un apmācību, pamatojoties uz darbā īstenotu mācīšanos, lai nodrošinātu ātru un atbilstošu pāreju uz darba dzīvi. Nodomu deklarācijas projekta 2.pantā ir paredzēts, ka Vācijas Federatīvā Republika, kuru pārstāv Federālā Izglītības un pētniecības minsitrija, nodrošina finansējumu amatam Vācijas-Baltijas Tirdzniecības kamerā trīs gadu laikposmā. Šis amats tiek izveidots Vācijas-Baltijas Tirdzniecības kamerā Latvijā, lai īpaši atbalstītu pilotprojektus duālās profesionālās izglītības elementu ieviešanai. Visas darbības, kas ir saistītas ar nodomu deklarācijas projekta realizāciju, tiks īstenotas saskaņā ar abu Pušu valstu spēkā esošajiem tiesību aktiem un to finanšu resursu ietvaros. |
| 5. | Projekta izstrādē iesaistītās institūcijas | Projektu izstrādāja Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība šādu vienošanos projektu izstrādē nav paredzēta. |
| 7. | Cita informācija | 2013.gada 8.jūlijā ir paredzēta Vācijas Federatīvās Republikas prezidenta Joahima Gauka vizīte Latvijā, kuras laikā plānots parakstīt nodomu deklarāciju par sadarbību profesionālās izglītības un apmācības jomā. Plānots, ka nodomu deklarāciju parakstīs Latvijas Republikas Izglītības un zinātnes ministrs V.Dombrovskis un Vācijas Federatīvās Republikas vēstniece *Andrea Joana-Maria Wiktorin.* |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Šīs starptautiskās vienošanās parakstīšana nodomu deklarācijas veidā neuzliek Pusēm starptautiskās saistības, bet ir labas gribas apliecinājums stiprināt sadarbību profesionālās izglītības un apmācības jomā, veicinot pieredzes apmaiņu. |
| 3. | Cita informācija | Nav. |

|  |
| --- |
| 1.tabula Tiesību akta projekta atbilstība ES tiesību aktiem |
| Projekts šo jomu neskar. |

|  |
| --- |
| 2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Projekts šo jomu neskar. |

Anotācijas II, III, IV, VI, VII sadaļa – projekts šīs jomas neskar.

Izglītības un zinātnes ministrs V.Dombrovskis

Vīza: Valsts sekretāre S.Liepiņa

01.07.2013. 09:40

677

A.Vahere-Abražune

67047828, anita.vahere@izm.gov.lv